Levisc Antone Insam

Levisc Antone Insam, nce Alois Insam sen. (* 20 de auril 1870 a Santa Cristina; 8 de Agost 1932 a Urtijëi) fova n scultëur de Gherdëina.
 Biografia   
Si fëna fova Maria Moroder (1873-1946) fia de Anna Maria Sanoner y Josef Moroder Jumbiërch. I se ova maridà ai 23 de auril 1900. Do che l se ova maridà al cumprà l luech Doss dl Preve a Urtijëi. 
I fions fova: Rudi (pere de Otto y Raphael) y Luis (pere de Claudia, Gretel, Romana, Hansi y Walter), che fova scultëures, Trina (loma de Emmele y Luis da Stlujuc) y Anna fëna de Vinzenz Peristi.
L ova scumencià a mparé a depënjer ma pona al nce mparà a ziplé tla berstot de Alois Kostner da Stlujuc y da Batista Moroder.
Te si berstot ova mparà a ziplé Luis Senoner dla Tinderla (1892-1960), Gottfried Moroder (1887-1972), Vinzenz Moroder (1889-1990), Leo Moroder Doss (1899-1982), Otto Moroder Jumbiërch (1894-1977) y Tone Sotriffer Pedetliva. Levisc Antone fova n gran apasciunà dl  juech dl scioh y Otto Moroder y Tone Sotriffer fajova al scioh suënz cul moster te berstotRuben Bernardi: L scioh te Gherdëina - n juech a blanch y fosch  Calënder de Gherdëina 1995, pl. 159..
 Lëures  
Tl Museum Gherdëina iel da udëi la cripl de Levisc Antone Insam dl 1927, cumpreda dala Cassa dl Sparani tl 1942 per n museum da unì y duneda ala "Mostra degli Artisti Gardenesi" ala cundizion che la uniss mei venduda.
Tla curtina plu de Urtijëi ie da udëi n gran crist de Levisc Antone Insam.
miniatura|Cripl tl Museum Gherdëina

 Notes 

 Bibliografia 
 Elfriede Perathoner Bergmeister: Grödner Krippenschnitzkunst. Folio Verlag Wien/Bozen 2004, ISBN 3 85256 279 1. Pl. 79-80 (tudësch).

Categoria:Uem
Categoria:Scultëures de Gherdëina
Categoria:Cultura ladina
Categoria:Persones de Santa Cristina